Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 65/12)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

TIEDONANTO VAKIOMUUTOKSESTA YHTENÄISEEN ASIAKIRJAAN

”LOS CERRILLOS”

PDO-ES-02228-AM01

Tiedonannon päivämäärä: 16.11.2020

HYVÄKSYTYN MUUTOKSEN KUVAUS JA PERUSTELUT

1. Petit Verdot -lajikkeen lisääminen viinien kuvaukseen (tuote-eritelmän 2.a ja 2.b kohta ja yhtenäisen asiakirjan 4 kohta)

Viinien kuvaukseen sisältyvät nyt Petit Verdot -lajikkeesta valmistetut viinit. Analyyttiset parametrit ja aistinvaraiset ominaisuudet on näin ollen määritelty kahdelle Petit Verdot -tyypille: Petit Verdot (kypsytetty 6 kuukautta) ja Petit Verdot (kypsytetty 12 kuukautta).

Koska suojatun alkuperänimityksen ”Los Cerrillos” rajattu alue sisältää Petit Verdot -rypäleiden viljelylohkon ja kyseisestä lajikkeesta valmistetuilla viineillä on myös samat ominaisuudet ja profiili kuin SAN-tuotteen ”Los Cerrillos” muilla viineillä, eritelmää halutaan muuttaa siten, että siihen sisällytetään punainen lajike Petit Verdot ja siitä valmistetut punaviinit.

Muutoksen tyyppi: vakiomuutos

Petit Verdot -lajiketta sisältävät viinit lisätään luokkaan ”viini”, joka on edelleen ainoa tuote-eritelmässä sallittu luokka. Tästä syystä katsotaan, ettei tällä muutoksella muuteta, lisätä tai poisteta mitään viiniluokkaa. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

2. Jäännössokerin analyyttisten parametrien terminologian mukauttaminen sovellettaviin sääntöihin (eritelmän 2.a kohta. tämä ei vaikuta yhtenäiseen asiakirjaan)

Kuvaus ja perustelut

”Jäännössokerin” analyyttinen parametri on nimetty uudelleen ”kokonaissokeripitoisuudeksi fruktoosina ja glukoosina”17. lokakuuta 2018 annetun komission täytäntöönpanoasetuksen (EU) 2019/34 20 artiklan mukaisesti. Kyseisessä artiklassa säädetään fruktoosina ja glukoosina ilmaistun kokonaissokeripitoisuuden määrittämisestä.

Muutoksen tyyppi: vakiomuutos

Muutoksella mukautetaan fysikaalis-kemiallisiin ominaisuuksiin käytettävää terminologiaa, mutta se ei aiheuta muutoksia lopputuotteeseen, vaan tuote säilyttää yhteyden kuvauksessa käsitellyt ominaisuutensa ja profiilinsa, jotka ovat syntyneet ihmiseen ja ympäristöön liittyvien tekijöiden välisen vuorovaikutuksen tuloksena. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

3. Fenoliyhdisteiden mittayksikköjen (TPI) mukauttaminen (eritelmän 2.a kohta. tämä ei vaikuta yhtenäiseen asiakirjaan)

Polyfenolien kokonaismäärän mittayksikköjä on mukautettu. Viinin polyfenolipitoisuus, joka tunnetaan polyfenolin kokonaismäärää kuvaavana indeksinä (Total Polyphenols Index, TPI), on rypäleissä ja viinissä esiintyvien fenoliyhdisteiden koko ryhmän pitoisuuden mitta. Se antaa käsityksen viinin mahdollisesta väristä. TPI vastaa yleensä viinin antosyaniinien ja tanniinien summaa, ja se määritellään seuraavasti:

TPI = ultravioletti-indeksi = A280 x laimennuskerroin.

Koska kyseessä on indeksi, poistetaan mittayksikkö meq/l (milliekvivalenttia litrassa).

Muutoksen tyyppi: vakiomuutos

Muutoksella mukautetaan fysikaalis-kemiallisiin ominaisuuksiin käytettävää terminologiaa, mutta se ei aiheuta muutoksia lopputuotteeseen, vaan tuote säilyttää yhteyden kuvauksessa käsitellyt ominaisuutensa ja profiilinsa, jotka ovat syntyneet ihmiseen ja ympäristöön liittyvien tekijöiden välisen vuorovaikutuksen tuloksena. Tämän vuoksi katsotaan, että tämä muutos ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

4. Erityisten viininvalmistusmenetelmien uudelleenmuotoilu Petit Verdot -lajikkeesta tuotetun viinin lisäämiseksi (eritelmän 3 kohta ja yhtenäisen asiakirjan 5.a kohta)

Kuvaus ja perustelut

Koska Petit Verdot -viini on 1 kohdan mukaisesti sisällytetty viinien kuvausta koskevaan kohtaan, kyseisen viinin tuotannossa noudatettavat erityiset viininvalmistusmenetelmät on lisätty tekstiin.

Muutoksen tyyppi: vakiomuutos

Koska Petit Verdot lisätään viinien kuvausta koskevaan kohtaan edellä mainituin perustein, sen tuotantoedellytykset ja rajoitukset on määritettävä alueen viinien olennaisten piirteiden säilyttämiseksi. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

5. Petit Verdot -lajikkeen enimmäistuotosten lisääminen (eritelmän 5 kohta ja yhtenäisen asiakirjan 5.b kohta)

– Perustelut

Petit Verdot -lajikkeesta valmistetun viinin lisääminen viinien kuvaukseen teki tarpeelliseksi vahvistaa kyseisen lajikkeen enimmäistuotoksen hehtaaria kohti.

Muutoksen tyyppi: vakiomuutos

Petit Verdot -lajikkeesta valmistetun viinin lisääminen viinien kuvausta koskevaan kohtaan edellä 1 kohdassa esitetyin perusteluin tekee tarpeelliseksi sen, että Petit Verdot -lajikkeen tuotos lisätään. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

6. Lisätään Petit Verdot -lajike (eritelmän 6 kohta. tämä ei vaikuta yhtenäiseen asiakirjaan)

Perustelut

Petit Verdot -lajikkeesta valmistetun viinin lisääminen eritelmässä olevaan viinien kuvaukseen tekee tarpeelliseksi sen, että lajike lisätään tähän kohtaan.

Muutoksen tyyppi: vakiomuutos

Petit Verdot -lajikkeesta valmistetun viinin lisääminen viinien kuvausta koskevaan kohtaan edellä 1 kohdassa esitetyin perusteluin tekee tarpeelliseksi sen, että Petit Verdot -lajike lisätään tähän kohtaan. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

7. Kohdan 8 ”muut sovellettavat vaatimukset” ajantasaistettu oikeudellinen kehys (eritelmän 8 kohta. tämä ei vaikuta yhtenäiseen asiakirjaan)

Kuvaus ja perustelut

Korvataan 8 kohdassa ”Muut sovellettavat vaatimukset” viittaus kumottuihin säännöksiin viittauksella voimassa oleviin säännöksiin oikeudellisen kehyksen ajantasaistamiseksi.

Muutoksen tyyppi: vakiomuutos

Tähän kohtaan ehdotetut muutokset eivät aiheuta muutoksia suojattavaan nimitykseen eivätkä uusia kaupan pitämisen rajoituksia. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

YHTENÄINEN ASIAKIRJA

1. Tuotteen nimi

Los Cerrillos

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Tempranillo-punaviini, Tempranillo- ja Cabernet Sauvignon -punaviini ja Syrah Petit Verdot -punaviini (6 kuukautta)

Punaviinin väri on purppurainen tai kirsikanpunainen, ja siinä on violetin vivahteita. Punaviinin tuoksu on hedelmäinen ja kukkainen. Suutuntuma on miellyttävä, raikas ja ryhdikäs.

* Kokonaisalkoholipitoisuuden on oltava EU-lainsäädännön mukaisissa rajoissa.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,5 Vähimmäishappopitoisuus 4,8 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 115

Tempranillo- ja Cabernet Sauvignon -punaviini (Private Collection), Petit Verdot -punaviini (12 kuukautta) ja Cabernet Sauvignon -punaviini (Family)

Kirsikanpunainen, jossa granaatin tai terrakotan vivahteita. Tuoksu on kypsän hedelmäinen, ja siinä on lakritsin ja palsamin vivahteita. Suutuntuma on lihaisa, voimakas ja ryhdikäs, ja siinä on runsaita ja täyteläisiä kypsyttämisen vivahteita.

* Kokonaisalkoholipitoisuuden arvon on oltava lainsäädännön rajoissa asiaa koskevan EU:n lainsäädännön mukaisesti.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 13 Vähimmäishappopitoisuus 4,8 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 16 Kokonaisrikkidioksidipitoisuus enintään (mg/litra) 115

5. Viininvalmistusmenetelmät

a. Erityiset viininvalmistusmenetelmät

Erityinen viininvalmistusmenetelmä

Rypälelajikeviinit valmistetaan ruostumattomissa terässäiliöissä. Ennen käymistä viini kylmämaseroituu kahdesta viiteen päivää 10–15 °C:n lämpötilassa, jonka jälkeen maseroituminen jatkuu käymisen aikana yhdestä kahteen viikkoa 20–28 °C:n lämpötilassa, kunnes alkoholikäyminen on saatettu loppuun.

Viinit, jotka on tarkoitus käyttää tynnyreissä, valmistetaan ruostumattomissa terässäiliöissä. Viinit maseroituvat käymisen aikana 15–25 päivän ajan 25–30 °C:n lämpötilassa. Koko maseroitumisprosessin ajan viiniä juoksutetaan rypäleiden kuorten käymisvaiheessa kanteen (”chapeau”) muodostuvien fenoliyhdisteiden ja värin uuttamisen edistämiseksi.

Asianomainen viininvalmistusmenetelmien rajoitus

Viiniytettäviä rypäleitä ei puristeta, vaan ne valutetaan staattisesti painovoiman avulla ”juoksevan” viinin talteen saamiseksi. Loput rypäleiden puristusjätteestä käsitellään hellävaraisesti dynaamisesti valutuksella, mikä johtaa hyvin alhaisiin tuotoksiin.

Kun malolaktinen käyminen on saatu päätökseen, viinit kirkastetaan kemiallisen käsittelyn sijaan luonnollisesti dekantoimalla ja ne siirretään kypsyttämistä varten 225 litran tammitynnyreihin, joiden käyttöikä on enintään kuusi vuotta.

Tämän jälkeen viinit pullotetaan reduktioprosessia varten, jonka avulla viini saavuttaa optimaalisen tilan nauttimista varten.

Tempranillo: 100-prosenttinen Tempranillo, vanhennettu tammitynnyrissä vähintään 30 vuorokauden ajan.

Syrah: 100-prosenttinen Syrah, kypsytetty tammitynnyrissä vähintään 6 kuukauden ajan.

Tempranillo ja Cabernet Sauvignon: Tempranillon ja Cabernet Sauvignonin sekoitus, kypsytetty tammitynnyrissä vähintään 6 kuukauden ajan.

Private Collection: Tempranillon ja Cabernet Sauvignonin sekoitus, kypsytetty tammitynnyrissä vähintään 13 kuukauden ajan.

”Cabernet Sauvignon de Familia” (Family Reserve Cabernet): 100-prosenttinen Cabernet Sauvignon. Kypsytetään tynnyreissä vähintään 24 kuukautta. Kypsytysprosessi saatetaan loppuun pulloissa, joissa viini lepää 18 kuukautta.

Petit Verdot (6 kk) – 100-prosenttinen Petit Verdot, kypsytetty tammitynnyreissä vähintään 6 kuukautta.

Petit Verdot (12 kk) – 100-prosenttinen Petit Verdot, kypsytetty tammitynnyreissä vähintään 12 kuukautta.

Viljelykäytäntö

Viiniköynnöstä leikataan kasvukauden aikana luonnollisen kasvun rajoittamiseksi ja tuotoksen lisäämiseksi sekä rypäleiden laadun parantamiseksi.

Rypäleet poimitaan aamulla kello 5–11, jotta sadonkorjuu tapahtuu viileään aikaan ja kylmämaseroituminen onnistuu.

b. Enimmäistuotokset

Tempranillo

12 000 kg rypäleitä hehtaaria kohden

Tempranillo

88,8 hehtolitraa hehtaaria kohden

Cabernet Sauvignon

9 000 kg rypäleitä hehtaaria kohden

Cabernet Sauvignon

66,6 hehtolitraa hehtaaria kohden

Syrah

13 000 kg rypäleitä hehtaaria kohden

Syrah

96,2 hehtolitraa hehtaaria kohden

Chardonnay

9 000 kg rypäleitä hehtaaria kohden

Chardonnay

66,6 hehtolitraa hehtaaria kohden

Petit Verdot

12 000 kilogrammaa rypäleitä hehtaaria kohden

Petit Verdot

81,6 hehtolitraa hehtaaria kohden

Merlot

8 500 g rypäleitä hehtaaria kohden

Merlot

62,9 hehtolitraa hehtaaria kohden

6. Rajattu maantieteellinen alue

Alue käsittää seuraavat lohkot Argamasilla de Alban (Ciudad Real) kunnassa:

ALUE/LOHKO

109 62, 63 111 15, 30 ja 9001 131 71 151 115–121, 190, 277, 278, 9001, 9002, 9004–9006, 9008, 9023 160 8–13, 15, 16, 17, 21–23, 30, 31, 9003, 9005, 9006 161 14, 16–27, 31–33, 35, 9001–9004 162 1, 3–5, 7–8, 11–13, 17–18, 9001, 9002 163 1, 3, 4, 6–21, 9001, 9004 171 1, 3–7, 9004–9009, 011–012 173 2, 3, 9001, 9006, 174 1, 3–12, 14, 15, 19, 20, 22, 23, 9001, 9003–9011, 9013–9020 175 1, 9001, 9002 176 3–18, 9001, 9003 177 18–23, 25–32, 66–72, 74, 89–111, 113, 114, 115, 118, 121, 124, 126, 127, 133, 9001–9005, 9008–9014, 9019, 9022, 9024–9029 178 6, 7, 9, 12–24, 30–31, 34–38, 40–60, 9001–9004, 9006–9061 180 1, 2, 5, 9, 9005–9007 181 60, 9001, 9002 194 45, 71, 73, 74, 76, 79, 82, 9002, 9009, 9011, 9028, 8 195 10–20, 22–28, 30, 32, 33, 35, 37–57, 86, 88, 93, 94, 95, 96, 99–108, 112, 114, 118, 119, 9001–9006, 9008–9014, 9016–9018

7. Pääasiallinen rypälelajike / pääasialliset rypälelajikkeet

CABERNET SAUVIGNON

PETIT VERDOT

SYRAH

TEMPRANILLO – CENCIBEL

8. Yhteyden/yhteyksien kuvaus

Ympäristö (luontoon ja ihmiseen liittyvät tekijät)

Los Cerrillos on määritetty alue, joka kattaa koko Vega Alta -osan Guadianajoesta. Alue on yli 60 km2:n suuruinen. Se alkaa Guadianajoen lähteeltä 3 kilometriä ylävirtaan Peñarroya-padosta ja ulottuu yli 7 kilometrin päähän padosta alavirtaan Argamasilla de Alban suuntaan. Tämä näkyy myös vuonna 1975 laaditussa Espanjan sotilaskartassa.

Guadianajoki virtaa rajatun alueen läpi, joka sijaitsee Peñarroya-patoaltaan vieressä 695 metrin korkeudessa merenpinnasta. Sitä ympäröivät kukkulat, jotka edistävät ilman vaihtumista ja toimivat kasvukauden topografisena jarruna laskemalla korkeita yölämpötiloja, mikä tehostaa polyfenoleiden muodostumista rypäleissä.

Maaperä on enimmäkseen kalkkikiveä. Kallioperä on etupäässä merkeliä eli irtonaisen kalkkikiven ja saven seosta. Sen rakenne on savimainen ja pH on noin 8.

Alueella vallitsee mannermainen Välimeren ilmasto, jolle ovat ominaisia kuumat kesät ja kylmät talvet. Vuodenaikojen välinen lämpötilaero voi olla jopa 45 celsiusastetta. Vaihtelu päivä- ja yölämpötilojen välillä on suurta läpi vuoden. Taivas on pilvetön 80 prosenttia vuodesta, ja vuodessa on yleensä yli 2 500 tuntia auringonpaistetta.

Los Cerrillos eroaa naapurialueista merkittävästi Guadianajoen läheisyyden vuoksi. Alueella sataa huomattavasti enemmän kuin muulla Kastilia-La Manchan alueella, ja lämpötilat pysyvät leudompina kuin etelän ja lännen lähiseuduilla. Sadonkorjuu tapahtuu noin 15–20 päivää myöhemmin kuin muualla alueella.

Viiniä juoksutetaan koko käymisprosessin ajan: valmistuksessa käytetään tekniikoita, joissa viiniytettyjä rypäleitä ei puristeta, vaan ne valutetaan staattisesti ”juoksevan” viinin talteen saamiseksi. Tuotokseksi tulee hehtolitroina hehtaaria kohti mitattuna 62–68 prosenttia. Viinit kirkastetaan luonnollisesti dekantoimalla.

Viini(e)n kuvaus

Punaviinin väri on purppurainen tai kirsikanpunainen, ja siinä on violetin tai kastanjan- ja punaruskean vivahteita. Tuoksu on hedelmäinen ja kukkainen tai kypsän hedelmäinen, ja siinä on lakritsin ja palsamin vivahteita. Suutuntuma on raikas, miellyttävä ja ryhdikäs, ja siinä on runsaita ja täyteläisiä kypsyttämisen vivahteita.

Edellä esitetyistä syistä johtuen viinien alkoholipitoisuus voi ylittää 14 prosenttia. Yhdistettynä sopivaan happopitoisuuteen tämä alkoholipitoisuus sopii viinille täydellisesti, minkä vuoksi on erittäin tärkeää määrittää optimaalinen sadonkorjuuajankohta tarkkailemalla rypäleiden kypsymistä.

Viinien polyfenolipitoisuus nousee aina 80 milliekvivalenttiin litraa kohti. Viinit ovat täyteläisiä, aromikkaita ja väriltään intensiivisiä, jopa 18 absorbanssiyksikköön saakka (absorbanssien summa alueilla 420, 520 ja 620 nanometriä) väripisteinä, ja niiden antosyaanipitoisuus on jopa 800 milligrammaa litrassa.

Yhteys

Rajatun alueen sijainti paikassa, jossa on plioseeni-kvartäärikautista irtonaista ainesta, kovaa kalkkikiveä, merkeliä ja okra-savimaata, tuo viineihin intensiivisen värin (jopa 18 väripistettä) sekä alueelle tyypillisen mineralisoitumisen.

Guadianajoki kulkee Los Cerillos -viinitilan halki. Viinitila sijaitsee Peñarroya-patoaltaan vieressä 695 metrin korkeudessa merenpinnasta, kukkuloiden ympäröimänä. Sijainnin vuoksi alueen lämpötilat ovat viileät, mikä edistää yhteyttämistä sekä rypäleiden ja sokerin muodostumista. Viileys alentaa pH-arvoa, nostaa happopitoisuutta ja tuottaa fenoliyhdisteitä aina 80 milliekvivalenttiin asti litraa kohti sekä nostaa antosyaanipitoisuutta (aina 800 milligrammaan litrassa).

Alkoholikäymisen aikana tehtävä juoksettaminen, se, ettei rypäleitä puristeta, sekä luonnollinen, dekantoimalla tapahtuva kirkastaminen tuovat viineihin enemmän kukkaisia kuin hedelmäisiä aromeja ja tuottavat kypsiä viinejä, joissa on mausteinen, paahteinen aromi ja vivahteita lakritsista ja palsamista.

Vaikka rajattu maantieteellinen alue on La Manchan (SAN) ympäröimä, alueen ominaisuudet eroavat merkittävästi naapurialueesta seuraavien tekijöiden osalta:

Luontoon liittyvät tekijät

Guadianajoki virtaa Los Cerillos -viinitilan halki. Viinitila sijaitsee Peñarroya-patoaltaan vieressä 695 metrin korkeudessa merenpinnasta ja sitä ympyröivät kukkulat.

Maaperä on enimmäkseen kalkkikiveä. Kallioperä on etupäässä merkeliä eli irtonaisen kalkkikiven ja saven seosta. Alueella vallitsevalle ilmastolle ovat ominaisia kuumat kesät ja kylmät talvet. Keväällä esiintyy myöhäistä hallaa, minkä vuoksi on ollut tarpeellista asentaa inversiolla toimiva jäätymisenestojärjestelmä. Järjestelmä on Espanjassa harvinainen ja Kastilia-La Manchassa ainoa laatuaan. Sillä hallitaan ankaraa keväthallaa ja aamukastetta ja pidetään köynnökset kuivina viininkorjuun aikana.

Ihmiseen liittyvät tekijät

Merkittävimmät erot Los Cerrillos -viinien ja viereisen La Manchan (SAN) tuotantomenetelmissä ovat viininvalmistusmenetelmissä. Viiniytettäviä rypäleitä ei puristeta, vaan ne valutetaan staattisesti painovoiman avulla ”juoksevan” viinin talteen saamiseksi. Tuotokseksi tulee hehtolitroina hehtaaria kohti mitattuna 62–68 prosenttia. Viinit kirkastetaan luonnollisesti dekantoimalla.

Viinien ominaisuuksien osalta merkittävimmät erot (kun vertailuarvona käytetään kypsytettäviä punaviinejä, koska tämä on ainoa Los Cerrillosissa tuotettava tyyppi) ovat seuraavat:

LA MANCHA (SAN) LOS CERRILLOS EROT ≥ 11,5 til-% ≥ 12,5 til-% Korkeampi alkoholipitoisuus ≤ 10 meq/l ≤ 15 meq/l Suurempi haihtuvien happojen pitoisuus 74 % 68 % Vähemmän hl/ha --- > 40 meq/l Enemmän polyfenoleja

Johtuen sijainnin korkeudesta, joen vaikutuksista sekä maa- ja kallioperän koostumuksesta (kalkkikiveä ja merkeliä), rajatulla alueella on vain yksi viiniä tuottava viinitila, ja se on hakijan omistuksessa.

On tärkeää huomata, että rajattu alue kattaa 1 570 hehtaaria eri omistajille kuuluvaa maata, mutta alueelle ei ole istutettu muita viiniköynnöksiä, eikä alueella ole muita viinitiloja. Siksi alueen rajaaminen tehtiin edellä kuvattujen ympäristöolosuhteiden perusteella.

Myös muut tuottajat voivat käyttää rekisteröityä nimeä, jos ne sijoittuvat tälle rajatulle maantieteelliselle alueelle tulevaisuudessa ja täyttävät eritelmässä asetetut edellytykset. Ottaen huomioon, että rajattu alue kattaa 1 570 hehtaaria, on täysin mahdollista, että alueelle perustetaan muita viinitiloja.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viinit pullotetaan tuotantoalueella, koska kaikissa tapauksissa viininvalmistusprosessi päättyy toiseen kypsytysvaiheeseen, joka tapahtuu pulloissa. Tässä vaiheessa tapahtuu reduktioprosessi, joka parantaa viinien laatua ja pyöristää niiden makua. Viinit ovat valmiita juotaviksi, kun ne saavuttavat ne aistinvaraiset ominaisuudet, jotka on määritelty kutakin viinityyppiä koskevissa eritelmissä.

Linkki eritelmään

http://pagina.jccm.es/agricul/paginas/comercial-industrial/consejos_new/pliegos/Mod_Pliego_condiciones_Los_Cerrillos_20200728.pdf

(1) EUVL L 9, 11.1.2019, s. 2.